text: Kongen af Koldinghus  kåret til Årets Koldingborger
  16 januar 2015 kl. 17.51
  Poul Dedenroth-Schou bliver Årets Koldingborger 2015. Han blev kåret i forbindelse med Business Koldings nytårskur, som traditionen tro bliver afholdt på Koldinghus, hvor han i mange år har haft sin gang.
  I fire årtier sad Poul Dedenroth-Schou, som museumsdirektør på Koldinghus. Hans egagement i forhold til slottet og ikke mindst sølv, har gjort Kolding kendt langt ud over kommunegrænsen. Det skriver Kolding Kommune i en pressemeddelelse.
  Poul Dedenroth-Schou har i sit virke som muserumsdirektør for Koldingegnens største og mest kendte kulturinstitution været med til at udvide såvel kendskabet til som besøgstallet på Koldinghus. Altid med stor professionel respekt omkring Jyllands eneste kongeslot og dets historie.
  Men Poul Dedenroth-Schou har været meget andet end museumsdirektør ? eller som han ofte selv har udtrykt det ? vicevært på Koldinghus og hans viden om Kolding og omegn stiller han fortsat beredvillig til tjeneste til gavn for byens og omegnens borgere.
  